નોંધનીય છે કે, વર્ષ 1987માં રિઝર્વ પોલીસ બળ પ્રોવિંશિયલ આર્મ્ડ કોન્સ્ટેબુલરી(પીએસી)ના જવાનોએ 42 મુસ્લિમ યુવકોને કથિત રીતે ઘરેથી ઉઠાવીને લઇ ગયા હતા અને ત્યારબાદ તેમની હત્યા કરી દીધી હતી. 25 વર્ષ બાદ 2015માં દિલ્હીની તીસહજારી કોર્ટે પૂરતા પુરાવા ન હોવાને કારણે તમામ 19 આરોપીઓને મુક્ત કરી દીધા હતા. પરંતુ હવે હાઇકોર્ટના ચુકાદાએ નીચલી કોર્ટના ચુકાદાને ફેરવી નાંખ્યો છે. ઉલ્લેખનીય છે કે, આ કેસ પહેલા ઉત્તરપ્રદેશના ગાઝિયાબાદમાં ચાલી રહ્યો હતો જોકે સુનાવણીમાં વિલંબ થતા માર્યા ગયેલા લોકોના પરિવારજનોએ સુપ્રીમ કોર્ટનો દરવાજો ખખડાવ્યો હતો જોકે સુપ્રીમ કોર્ટે આ કેસ દિલ્હીની તીસહાજરી કોર્ટમાં ટ્રાન્સફર કર્યો હતો.